Daukšiai – Vikipeedia
koordinaadid: 54° 30′ N, 23° 35′ E
leedu Daukšiai
poola Dauksze
54° 30′ N, 23° 35′ E
Daukšiai on alev Leedus Marijampolė omavalitsuses Igliauka vallas. Alev asub Amalvė soo ja Žuvintase soo vahel Dovinė jõe kaldal.
Alevis on kultuurimaja, põhikool ja raamatukogu. Vaatamisväärsuseks on aastal 1864 valminud katoliku kirik.
Daukšiai ümbruskonnas leidub ränikivi ja nii oli see kant asustatud juba kiviajal. Soodest ümbritsetud asula ümbruskond oli oma eraldatuse tõttu Jonas Totoraitise andmeil üks viimaseid kohti Leedus, kus säilis paganlik usk.
Daukšiaid on esimest korda mainitud aastal 1592. Arvatakse, et asula tekkis sinna aastal 1555 ja sai oma nime esimese sealse elaniku Daukšyse järgi. Esimene kirik rajati sinna aastal 1730. Aastal 1803 põles alev koos kiriku ja kohaliku kihelkonna arhiiviga maha. XIX sajandi alguses alustas seal tööd ka kihelkonnakool. Aastal 1860 alustati uue kivist kirikuhoone ehitamist
Aastal 1905 valmis ka pastoraadi hoone. Samal aastal toimusid Daukšiais meeleavaldused tsaarivõimude vastu. Teise maailmasõja ajal hukkasid saksa okupatsiooniväed asula juudid. Nõukogude võimu ajal oli Daukšiai kohaliku kolhoosi keskasula. Asulast sai alev aastal 2002.
Jonas Totoraitis – Leedu vaimulik ja ajaloolane
Vincentas Brizgys - Leedu vaimulik
Pildid, videod ja helifailid Commonsis: Daukšiai
Pärit leheküljelt "https://et.wikipedia.org/w/index.php?title=Daukšiai&oldid=4296295"
Selle lehekülje viimane muutmine: 16:23, 31. oktoober 2015.